A Confederación Nacional del Trabajo fue establita en a ciudat catalana de Barcelona en 1910 por grupos d'ideolochía anarquista vinclatos a Solidaridad Obrera, un sendicato que dica ixe inte teneba caracter nomás que rechional, limitato a Catalunya, y que s'heba establiu en 1907. A ideya d'os suyos fundadors yera a de replegar a totz os treballadors que no feban parte d'o sendicalismo socialista, representato por a Unión General de Trabajadores, sendicato que se consideraba que teneba excesivos vinclos politicos con o Partido Socialista Obrero Español, qui en ixe inte yera coaligato con a burchesía progresista d'ideolochía liberal-republicana.